**Pravni osnov:**

- čl. 5. Odluke o površinama javne namjene Grada Cresa (“Službene novine Primorsko-goranske županije“ br. 42/20),

- čl. 29. Statuta Grada Cresa („Službene novine Primorsko-goranske županije“ br. 29/09, 14/13, 5/18, 25/18, 22/20, 8/21).

**Obrazloženje:**

Zakonom o vlasništvu i drugim stvarnim pravima određeno je da ovlasti za raspolaganje, upravljanje i korištenje stvarima u vlasništvu jedinice lokalne samouprave imaju tijela jedinice lokalne samouprave određena propisima o ustrojstvu lokalne samouprave osim ako posebnim zakonom nije drugačije određeno.

Odlukom o površinama javne namjene Grada Cresa uređuju se uvjeti i način korištenja površina javne namjene (u daljnjem tekstu: javne površine), postupak dodjele javnih površina na korištenje, prava i obveze korisnika javnih površina, nadzor i prekršajne odredbe, kao i obaveza donošenja Plana korištenja javnih površina u kojem se utvrđuje broj lokalcija koje se dodjeljuju na temelju zahtjeva i koje se dodjeljuju na temelju natječaja, položaj, površinu i namjenu lokacija, kao i ostale uvjete korištenja javnih površina za postavljanje privremenih objekata. Sukladno članku 5. navedene Odluke, Plan korištenja javnih površina donosi Gradsko vijeće.

**TEKST AKTA:**

Temeljem članka 5. Odluke o površinama javne namjene Grada Cresa (“Službene novine Primorsko-goranske županije“ br. 42/20), Gradsko vijeće Grada Cresa na sjednici održanoj dana 2022. godine donijelo je

PLAN KORIŠTENJA JAVNIH POVRŠINA ZA 2022. GODINU

NA PODRUČJU GRADA CRESA

Članak 1.

Na području naselja CRES utvrđuju se sljedeće lokacije za postavljanje privremenih objekata.

1. Plato gradske tržnice u Cresu između ulice Creskog statuta i ulice Turion, dodjeljuje se 8 (osam) lokacija :
* lokacija broj 1. za postavljanje tipskog kioska trgovačke namjene za prodaju pčelinjih proizvoda. Lokacija se dodjeljuje na temelju zahtjeva korisnika do maksimalne površine od 10 m2.
* lokacija broj 2. u svrhu izložbenog prostora. Lokacija se dodjeljuje na temelju zahtjeva korisnika do maksimalne površine od 18 m2.
* lokacija broj 3. za postavljanje pokretne naprave trgovačke namjene. Lokacija se dodjeljuje na temelju zahtjeva korisnika do maksimalne površine od 10 m2.
* lokacija broj 4. za postavljanje pokretne naprave trgovačke namjene. Lokacija se dodjeljuje na temelju zahtjeva korisnika do maksimalne površine od 10 m2.
* lokacija broj 5. za postavljanje pokretne naprave trgovačke namjene. Lokacija se dodjeljuje na temelju zahtjeva korisnika do maksimalne površine od 10 m2.
* lokacija broj 6. za postavljanje pokretne naprave trgovačke namjene. Lokacija se dodjeljuje na temelju zahtjeva korisnika do maksimalne površine od 10 m2.
* lokacija broj 7. za postavljanje tipskog kioska trgovačke namjene. Lokacija se dodjeljuje na temelju zahtjeva korisnika do maksimalne površine od 10 m2.
* lokacija broj 8. za postavljanje tipskog kioska trgovačke namjene. Lokacija se dodjeljuje na temelju zahtjeva korisnika do maksimalne površine od 10 m2.
* lokacija broj 17. za postavljanje montažnog objekta trgovačko-ugostiteljske namjene. Lokacija se dodjeljuje na temelju zahtjeva korisnika do maksimalne površine od 32 m2.

Svi postavljeni kiosci moraju biti tipskog karaktera, odgovarajuće poslovne namjene. Svi objekti moraju imati vlastite komunalne priključke, odnosno biti spojeni na NN mrežu električne energije izvedenu sukladno zakonskim propisima, odnosno imati vlastito brojilo za vodu ukoliko je to propisano tehničkim uvjetima. Tende ispred objekta moraju biti jednoobrazne krem boje, postavljene na jednakoj udaljenosti od svih objekata.

2. Trg Frane Petrića :

* lokacija broj 9. na Trgu Frane Petrića na prostoru ispod gradske lože određuje se 9 mikrolokacija sukladno grafičkom prikazu za postavljanje pokretnih naprava površine maksimalno 2 m2 svaka mikrolokacija. Namjena je prodaja poljoprivrednih proizvoda iz vlastite proizvodnje. Navedene lokacije se dodjeljuju registriranim proizvođačima na temelju zahtjeva korisnika.
* lokacija broj 10. na Trgu Frane Petrića na prostoru uz „štandarac“ za postavljanje pokretne naprave za pečenje i prodaju plodina (kokice, kukuruz, palačinke i sl.). Lokacija se dodjeljuje na temelju zahtjeva korisnika do maksimalne površine od 5 m2*.*

3. Cons:

* lokacija broj 11. za postavljanje nadstrešnice za iznajmljivanje bicikala, motora i dr. Lokacija se dodjeljuje na temelju zahtjeva korisnika do maksimalne površine od 6 m2.

4. Palada:

* lokacija broj 12. za postavljanje pokretne naprave za izlaganje i prodaju nakita i suvenira. Lokacija se dodjeljuje na temelju zahtjeva korisnika do maksimalne površine od 3 m2.

 5. Lungomare Svetog Mikule:

* lokacija broj 13. za postavljanje pokretne naprave za pečenje i prodaju plodina (kokice, kukuruz, palačinke i sl.). Lokacija se dodjeljuje na temelju zahtjeva korisnika do maksimalne površine od 2 m2*.*
* lokacija broj 14. za postavljanje pokretne naprave za pružanje usluga oslikavanja tijela (tattoo, body paint i sl.) ili za trgovačku namjenu. Lokacija se dodjeljuje na temelju zahtjeva korisnika do maksimalne površine od 2 m2*.*
* lokacija broj 15. za postavljanje pokretne naprave za pružanje usluga oslikavanja tijela (tattoo, body paint i sl.) ili za trgovačku namjenu. Lokacija se dodjeljuje na temelju zahtjeva korisnika do maksimalne površine od 2 m2*.*
* lokacija broj 16. za postavljanje pokretne naprave za pečenje i prodaju plodina (kokice, kukuruz, palačinke i sl.). Lokacija se dodjeljuje na temelju zahtjeva korisnika do maksimalne površine od 2 m2.
* lokacija broj 18. za postavljanje pokretne naprave u svrhu iznajmljivanja električnih vozila. Lokacija se dodjeljuje na temelju zahtjeva korisnika do maksimalne površine od 2 m2.
* lokacija broj 19. za postavljanje pokretne naprave u svrhu iznajmljivanja električnih vozila. Lokacija se dodjeljuje na temelju zahtjeva korisnika do maksimalne površine od 2 m2.

Članak 2.

Lokacije za postavljanje ugostiteljskih terasa, za izlaganje robe ili postavljanje pokretnih naprava u svrhu izlaganja robe i ostalih prodajnih artikala (reklamni panoi, izložbene police, škrinje, frižideri i ostala oprema ugostiteljskih i trgovačkih objekata) dodjeljuju se na temelju zahtjeva korisnika poslovnih prostora, a u skladu sa grafičkim prikazom javnih površina.

Članak 3.

Na području trajektnog pristaništa, odnosno naselja POROZINA utvrđuju se sljedeće lokacije za postavljanje privremenih objekata:

* lokacija broj 1. (nakon pojasa pristaništa, nasuprot agencije za prodaju karti) za postavljanje pokretne naprave trgovačke ili ugostiteljske namjene. Lokacija se dodjeljuje na temelju zahtjeva korisnika do maksimalne površine od 6 m2, sa pripadajućom terasom maksimalne površine od 48 m2.
* lokacija broj 2. za postavljanje pokretne naprave trgovačke ili ugostiteljske namjene. Lokacija se dodjeljuje na temelju zahtjeva korisnika do maksimalne površine od 10 m2, sa pripadajućom terasom maksimalne površine od 98 m2.
* lokacija broj 3. (s desne strane zavoja uz cestu D 100) za postavljanje pokretne naprave trgovačke namjene za prodaju proizvoda iz vlastite poljoprivredne proizvodnje. Lokacija se dodjeljuje na temelju zahtjeva korisnika do maksimalne površine od 4 m2.
* lokacija broj 4. (uz cestu D 100, na zavoju) za postavljanje pokretne naprave trgovačke ili ugostiteljske namjene. Lokacija se dodjeljuje na temelju zahtjeva korisnika do maksimalne površine od 10 m2.
* lokacija broj 5. (uz cestu D 100, nasuprost objekta za prodaju trajektnih karata Jadrolinije) za postavljanje pokretne naprave trgovačke ili ugostiteljske namjene. Lokacija se dodjeljuje na temelju zahtjeva korisnika do maksimalne površine od 12 m2

Članak 4.

Na području naselja BELI utvrđuju se sljedeće lokacije za postavljanje pokretnih naprava:

- lokacija broj 1. (na k.č. 76/1 K.O. Beli, zemljište u privatnom vlasništvu), za postavljanje pokretne naprave ugostiteljske namjene. Lokacija se dodjeljuje na temelju zahtjeva korisnika do maksimalne površine od 12 m2.

- lokacija broj 2. (na k.č. 164/13 K.O. Beli) za postavljanje pokretne naprave trgovačke namjene. Lokacija se dodjeljuje na temelju zahtjeva korisnika do maksimalne površine od 15 m2 sa pripadajućom terasom od 12 m2. Lokacija se dodjeljuje na temelju zahtjeva korisnika u svrhu obavljanja trgovačke djelatnosti u funkciji opskrbe naselja Beli i kampa.

 - lokacija broj 3. (na k.č. 156/5 K.O. Beli) za postavljanje pokretne naprave trgovačko uslužne namjene. Lokacija se dodjeljuje na temelju zahtjeva korisnika do maksimalne površine od 10 m2.

- lokacija broj 4. na trgu Pricrekva- mikrolokacija „Ispod lipice“, za postavljanje pokretne naprave u svrhu izlaganja i prodaje nakita i suvenira. Lokacija se dodjeljuje na temelju zahtjeva korisnika do maksimalne površine od 2 m2.

- lokacija broj 5. na trgu Pricrekva- mikrolokacija „Ispod lipice“, za postavljanje pokretne naprave u svrhu prodaje poljoprivrednih proizvoda iz vlastite proizvodnje. Lokacija se dodjeljuje na temelju zahtjeva korisnika do maksimalne površine od 2 m2.

- lokacija broj 6. (na k.č.139/1 k.o. Beli) za postavljanje pokretne naprave ugostiteljske namjene. Lokacija se dodjeljuje na temelju zahtjeva korisnika do maksimalne površine od 10 m2.

Članak 5.

Na području naselja VALUN utvrđuju se sljedeće lokacije za postavljanje pokretnih naprava:

* lokacija broj 1. (na trgu u centru Valuna) za postavljanje pokretne naprave za pečenje i prodaju plodina (kokice, kukuruz, palačinke i sl.). Lokacija se dodjeljuje na temelju zahtjeva korisnika do maksimalne površine od 3 m2.
* lokacija broj 2. (č. zem. 1468/4 K.O. Valun, pored kapelice Kozarica), za postavljanje pokretne naprave ugostiteljske namjene. Lokacija se dodjeljuje na temelju zahtjeva korisnika do maksimalne površine od 10 m2, sa pripadajućom terasom maksimalne površine od 22 m2.

Članak 6.

Na području naselja LUBENICE utvrđuju se sljedeće lokacije:

- lokacija broj 1. (č.zem.16 K.O. Lubenice, zemljište u privatnom vlasništvu), za postavljanje pokretne naprave za prodaju suvenira. Lokacija se dodjeljuje na temelju zahtjeva korisnika do maksimalne površine od 3 m2.

- lokacija broj 2. za postavljanje pokretne naprave (panoramskog teleskopa). Lokacija se dodjeljuje na temelju zahtjeva korisnika do maksimalne površine od 1 m2.

Članak 7.

Na području naselja PODOL utvrđuju se sljedeće lokacije:

* lokacija broj 1. (č.zem. 2/5 K.O. Podol, zemljište u privatnom vlasništvu), za postavljanje pokretne naprave za prodaju vlastitih proizvoda. Lokacija se dodjeljuje na temelju zahtjeva korisnika do maksimalne površine od 3 m2.

Članak 8.

Na području naselja ZAGLAV utvrđuju se sljedeće lokacije za postavljanje privremenih objekata:

* lokacija broj 1. za postavljanje pokretne naprave (štanda ili kioska) trgovačke namjene. Lokacija se dodjeljuje na temelju zahtjeva korisnika do maksimalne površine od 10 m2.

Članak 9.

Na području naselja MARTINŠĆICA utvrđuju se sljedeće lokacije za postavljanje privremenih objekata:

* lokacija broj 1. za postavljanje pokretne naprave trgovačke namjene. Lokacija se dodjeljuje na temelju zahtjeva korisnika do maksimalne površine od 10 m2.
* lokacija broj 2. za postavljanje pokretne naprave trgovačke namjene. Lokacija se dodjeljuje na temelju zahtjeva korisnika do maksimalne površine od 12 m2.
* lokacija broj 3. za postavljanje pokretne naprave trgovačke namjene. Lokacija se dodjeljuje na temelju zahtjeva korisnika do maksimalne površine od 10 m2.
* lokacija broj 4. za postavljanje pokretne naprave trgovačke namjene. Lokacija se dodjeljuje na temelju zahtjeva korisnika do maksimalne površine od 10 m2.
* lokacija broj 5. za postavljanje pokretne naprave trgovačke namjene. Lokacija se dodjeljuje na temelju zahtjeva korisnika do maksimalne površine od 10 m2.
* lokacija broj 6. za postavljanje pokretne naprave za pečenje i prodaju plodina (kokice, kukuruz, palačinke i sl.). Lokacija se dodjeljuje na temelju zahtjeva korisnika do maksimalne površine od 5 m2.
* lokacija broj 7. ( k.č. 2004/9 K.O. Martinšćica, u vlasništvu privatne osobe) za postavljanje montažnog objekta (tipske kućice) za prodaju autohtonih suvenira i otočnih proizvoda i postavljanje škrinje za sladoled. Lokacija se dodjeljuje na temelju zahtjeva korisnika do maksimalne površine od 20 m2.

Članak 10.

Za naselja na području Grada Cresa, lokacije za postavljanje privremenih objekata utvrditi će se na temelju zahtjeva zainteresiranih korisnika. Uz zahtjev za dodjelu lokacije na području navedenih naselja podnositelj je dužan podnijeti i suglasnost vijeća mjesnog odbora.

Članak 11.

Sastavni dio ovog Plana korištenja javnih površina je grafički prikaz lokacija za postavljanje privremenih objekata, pokretnih naprava, ugostiteljskih terasa, kao i ostale opreme ugostiteljskih i trgovačkih objekata na području Grada Cresa u 2022. godini.

Članak 12.

Zahtjevi zainteresiranih korisnika koji u proteklom vremenskom razdoblju imaju postojeća dugovanja prema Gradu Cresu po osnovi poreza na javnu površinu, odnosno potraživanja po drugim osnovama, a koja proizlaze iz poslovanja na javnim površinama, neće se uzeti u razmatranje i biti će isključeni iz dodjela lokacija.

Članak 13.

Plan korištenja javnih površina na području Grada Cresa za 2022. godinu stupa na snagu dan nakon objave u „Službenim novinama Grada Cresa“ a objaviti će se na mrežnoj stranici i oglasnoj ploči Grada Cresa uz grafički prikaz.